cyanic-selkie/wikianc huggingface dataset:
Yaya Touré
Gnégnéri Yaya Touré (født 13. mai 1983) er en ivoriansk fotballtrener og tidligere fotballspiller. Han spilte også for.
Han spiller midtbane, som regel defensiv midtbane. Han kom til Barcelona før 2007 sesongen, fra den franske toppklubben Monaco. Den 2. juli 2010 ble det meldt en overgang til Manchester City. Overgangsummen var i underkant av 300 millioner kroner.
«Mars» (1564)
«Mars», som er bedre kjent som «Makalös» i ettertiden, var i sin samtid et av de aller største krigsskipene i verden. Skipet ble bygget og sjøsatt ved orlogsverftet Björkenäs ved Kalmar by fram til det var ferdigstilt og levert til admiral Jakob Bagge. Den svenske kongen Erik XIV, som overtok den svenske flåten etter sin far Gustav Vasa, satset meget sterkt på en utbygging av flåteorganisasjonen og ønsket seg et nytt flaggskip med hans fars berømte «Stora Kraveln» som forbilde.
Det nye storskipet ble ansett for å være det største skipet som noensinne var sett på Østersjøen. Det var bygget som et artilleriskip med en bestykning på opptil 107 eller 173 stykker, fra minst 2 hele kartover, de største skipskanonene den gang, til de mindre falkenettene for kamp på nært hold. Listene over bestykningen viser minst 15 større kartoverskyts og 53 vanlige slanger, langløpede kanoner som var et vanlig skipsartilleri på 1500- og 1600-tallet. Resten var mindre skyts av metall som kobber og jern for forsvarsinnsats som under entringskamp når fienden entret skipet for bitre og blodige nærkamper.
I likhet med forgjengeren «Stora Kraveln» hadde «Makalös», som har blitt legendarisk etter sitt eksplosive endelikt under slaget ved Öland, noenlunde like stor deplasement, minst 700 lester eller opptil 1800 tonn. Hvordan skipet så ut er ikke kjent, men det var en stor todekker med to kanondekk og en besetning på rundt 800 sjømenn og knekter. Det var ikke bygget som et tradisjonelt krigsskip i sin samtid med hovedvekt på å ha flest mulig menn ombord for entring av andre skip, men som et rent artilleriskip kunne det ha 15 % av den samlede krigsflåtens ildkraft.
De lübeckske skipene som etter meget hard kamp hadde klart å nedkjempe den svenske giganten, tok tre flagg med seg fra åstedet for å henge dem opp i byens kirker som et bevis på sine bragder. Flaggene eksisterte ikke lenge etter herjingene under den andre verdenskrigen. I Lübeck var man så stolt over erobringen og ødeleggelsen av det svenske krigsskipet at det kom flere hyllingsberetninger av propagandaverdi. Det ble sagt at «Mars», som ble kalt «Makalös» senere, skulle være ti fot lengre enn St. Peterskirken i Lübeck, som fremdeles eksisterer den dag i dag. Et vrakfunn etter det som formodentlig er «Mars», ble offentliggjort den 19. august 2011.
Historisk bakgrunn
Den svenske kongen Gustav Vasa som grunnla den svenske flåten i 1522, utbygde det svenske flåtevesenets kapasitet til å bygge, sjøsette og bemanne fartøyer i løpet av sin regjeringstid, som en følge av erfaringene under sjøtogene i krigene fram til 1536. De fleste skipene var innkjøpt og oppbrakte fra utlandet i begynnelsen med etterfølgende defekter. Den statlige skipsbyggingen begynte å ta form under ledelse av svenskekongen etter slutten på Grevefeiden i 1536, men det var ikke bygd mange skip på de nye orlogsverftene i Stockholm, Västervik, Kalmar og Åbo fram til 1550-årene.
I 1558 ble Kalmar, Kronobergs län og Öland gitt bort som len til kongens eldste sønn, hertug Erik som flyttet landets neste viktigste orlogsverft fra Kalmars skeppsgård under Kalmar slott til Björkenäs ettersom landhevingen gjorde vannet under slottet grunnere med tiden. Det første storskipet som ble bygd på det nye orlogsverftet skal være «Sankt Erik», sjøsatt i 1560. I det samme året døde Gustav Vasa, og ble etterfulgt av sin sønn som ble kronet i juni 1561 som Erik XIV av Sverige. Den unge regenten arvet over tretti skip etter sin far, deriblant det nye storskipet «Elefanten» som erstattet det gamle flaggskipet med det samme navnet.
En russisk-svensk konfrontasjon oppsto etter storfyrstedømmet Moskva underla seg republikken Novgorod i 1478 og Pskov-republikken i 1510, og kom fram til Finskebukta og Livland med den viktige handelshavnen Reval. Denne konfrontasjonen førte til åpen krig under den store russiske krig i 1554 til 1557 mellom Vasa og Ivan den grusomme. Denne ble bare avløst av en ny krig, Livlandskrigen, på den andre siden av Finskebukta, da man sloss om kontrollen over Livland som i 1558 kom under angrep av russerne. Denne konflikten skulle i sin tur lede til konflikter mellom svenskene og andre maritime makter om handelen på Østersjøen i begynnelsen på 1560-årene.
Den nye kongen av Danmark, Frederik II som etterfulgte sin far i 1559, kunne ikke tolerere den svenske ekspansjonen på Østersjøområdet på toppen av et spent forhold mellom hans kongedømme og det svenske kongedømmet, og innledet deretter samtaler med Polen og hansastaden Lübeck i 1562. Den dansk-svenske fiendskapen førte til utbruddet av den nordiske syvårskrigen sommeren 1563.
Ved dette tidspunktet hadde Erik XIV besluttet å bygge et nytt storskip som skulle overgå farens nyeste flaggskip, og etter to års bygging ble det nye skipet sjøsatt mellom januar og august 1563. Sjøsettingen skjedde under ledelse av skipsbyggmester Hollinger (Holger) Olsson som hadde fått storskipet «Sankt Erik» sjøsatt og var med på å bygge «Elefanten» i Stockholm sammen med de andre skipsbyggmestre. Det nye skipet måtte til Stockholm for utbedringer og utrustning så det kunne komme i tjeneste som flaggskip. Det er meget lite skriftlig materiale om byggingen, bare at kjølstrekkingen kan ha foregått i 1561 og at skipet var sjøsatt senest 29. august 1563, for deretter å tilbringe vinteren 1563-1564 i Stockholm.
Bestykning
Den svenske opplysningen fra bevarte arkliräkningar for den totale bestykningen oppgir 107 skyts for flaggskipet; 2 hele kartoger (40-pds), 2 tre kvarts kartoger (30-pds), 2 notslangor (20-pds), 7 halve kartoger (20-pds), 10 fältslangor (10-pds), 4 tre kvarts slangor (7-pds), 20 halve slangor (3-pds), 6 dubbla falkonetter (2-pds), 50 falkonetter (½ pds) og 4 stenbössar eller skjermbrekkere. To av steinkanonene var på 8 tum (24,75 mm per tum), en på 7 tum og en på 5 tum.
Den danske opplysningen kom fra admiral Herluf Trolle i et brev sendt til stattholderen i København etter sjøslaget hvor den allierte flåten møtte storskipet «Mars» i kamp; den oppgir 168 til 173 skyts for flaggskipet; 2 hele kartover, 3 trekvart kartover, 8 halve kartover, 16 feltslanger, 3 notslanger, 14 trekvart slanger, 20 halve slanger, 18 dobbelte falkoner, 60 falkoner, 24 falkenetter foruten 4 jernskærmbrækkere. Trolle personlig hadde observerte det svenske krigsskipet på nær hold fra om bord på sitt flaggskip «Fortuna» som ble meget skadet under kampene.
«Mars» var det eneste krigsskipet i den svenske flåten i året 1564 som hadde mer enn halvparten av sin ildkraft fra tyngre skyts på 40 til 20 punds, og hadde som et prestisjeskip nesten bare bronsekanoner som bestykning. Ifølge en liste over utrustede skip i året 1562 hadde skipene bare 41,5 % av sine kanoner av bronse.
Hovedmotstanderen under sjøslaget, det danske storskipet «Fortuna», hadde 48 tyngre skyts fra 2 halve kartoger (20-pds) til 6 kvarter slanger (3-pds) ifølge en bestykningsliste fra 1555. Sammenligningen mellom de to storskipene viste også en viktig forskjell mellom Danmark-Norge og Sverige; mens svenskene foretrukket bronsekanoner som deres bestykning med større slagkraft, hadde ikke danskene mange tyngre bronsekanoner og stort sett hadde smijern- og støpejernkanoner. Under sjøkampene sloss svenskene med artilleriet mens danskene forsøkt å komme på kloss hold for å entre fiendens skip.
Makalös i kamp
Den svenske admiralen Jakob Bagge dro til sjøs fra Dalarö, etter å ha fått de kongelige instruksjoner for det svenske sjøtoget for året, den 29. mai. Erik XIV ønsket at den svenske flåten skulle til Øresund for å ta opp toll og deretter herje brutalt på de danske småøyene. Deretter skulle Bagge støtte den svenske armeen som sommeren 1564 skulle innta Blekinge. Om danskene med deres allierte fra Lübeck ville angripe Kalmar, måtte Bagge hjelpe til med forsvaret ved å engasjere den allierte flåten med sin flåte på 35 skip med 3 400 sjømenn og 1 700 knekter ombord.
Den allierte krigsflåten, under kommando av den danske admiralen Herluf Trolle og den lübeckske admiralen Fredrik Knebel, på 38 skip med et ukjent antall mann, hvorav den lübeckske avdelingen på ti skip hadde 2000 sjømenn og knekter alene, kom fram til nord for Öland den 30. mai. Der kom Trolle og Knebel inn i et meget voldsomt sjøslag med den svenske krigsflåten i løpet av to dager. Det svenske flaggskipet «Mars» gikk svært voldsomt ut mot det danske flaggskipet «Fortuna» og klarte ved hjelp av kraftige bjelker stukket ut gjennom kanonporter å holde danskene på avstand. Deretter pepret svenskene løs med alt de hadde mot de danske krigsskipene, som gang på gang måtte bryte av.
Neste dag gikk Bagge dristig til angrep med flaggskipet og bare seks andre skip i et forsøk på å presse lübeckerne inn i Kalmarsundet mellom fastlandet og Öland. Men vinden slo om, og lübeckerne dro straks fordel av dette ved å ta en posisjon i lovart mens danskene på nytt ble slått vekk med meget store skader. «Fortuna» var blitt så sterkt skadet at det måtte trekkes ut av sjøstridighetene. I lasterommet var vannet stiget til to og en halv meter. Anført av flaggskipet «Der Engel» gikk lübeckerne til angrep med hjelp av vinden og klarte å omringe den store giganten, som kort tid etterpå ble oppgitt av de andre svenske krigsskipene.
Entringskampene ble meget destruktive og blodige etter hvert som de allierte skipene kom til og hjalp hverandre mot det overlegne krigsskipet som kjempet for sitt liv. Under skarp beskytelse fra alle kanter ble de åpne dekkene på «Mars» ryddet rene i et blodbad. Det var mer enn tre hundre drepte og sårede ombord da de tyske leieknektene stormet skipet over relingene. Bagge, som var tvunget til å forskanse seg på kubryggen mellom for- og akterkastellene, måtte se hvordan Lübecks flagg i rødt og hvitt ble heist i akterstevnen mens kampene pågikk.
Ombord på «Mars» eksploderte en av de store kanonene, en såkalt «apostel», i kanondekket og ødela kubryggen der Bagge sloss sammen med sine menn. Det brøt ut ukontrollert brann, og Bagge måtte innse at det ikke var mulig å slåss videre særlig lenge. Fra «Fortuna», som hadde vendt tilbake, ropte Trolle ut til Bagge om å overgi seg mens det var mulig å unnslippe med livet i behold. Dette rådet ble fulgt av Bagge, som klatret over til «Der Engel» sammen med over ett hundre andre som rømte skipet.
Mens de gjenværende svenskene som fremdeles kunne stå på beina rømte skipet som hadde kommet i brann, strømmet flere hundre leieknekter, sjømenn og befalhavende om bord på «Mars» på utkikk etter plyndringsgods. Det var kjent at den svenske giganten var et stort skattkammer med kostbarheter, blant annet penger, og fristelsen var for stor tross brannen som etter hvert hadde spredt seg til riggingen med master og seil. Skipperne på de allierte krigsskipene innså faren og forsøkte å komme seg vekk fra det brennende storskipet.
Først kom en meget kraftig eksplosjon i batteridekkene der mye ammunisjon var lagret, deretter eksploderte selve kruttkammeret som opprinnelig hadde over to og et halvt tonn krutt lagret under vannlinjen. Den siste eksplosjonen enten brøt skroget i to eller ødela styrbordssiden, og fokkemasten skjøt rett opp i luften som en pil. De to siste eksplosjonene ombord på det svenske storskipet «Mars» forårsaket store skader på «Der Engel» og «Fuchsen», som med et nødskrik klarte å unngå å dele samme skjebne, og tok livet av over 700 svensker og 400 lübeckere. Rundt ett tusen mennesker ble med «Mars» til havets bunn.
Makalös i ettertiden
Etter at storskipet ble sendt til havets bunn, dro de allierte tilbake på sine sterkt maltrakterte skip videre til Gotland for å fylle opp forrådene og foreta reparasjoner, samt telle opp gjenværende mannskap etter sjøslaget og ekspedisjonen i mai 1564. Herluf Trolle måtte meddele kongen at en tredjedel av besetningen i den allierte flåten hadde omkommet eller blitt skadet. Bare halvparten av den opprinnelige styrken på 2 018 mann i den lübeckske avdelingen var tilbake. De skadde måtte settes på land.
Tapet av flaggskipet kom som et hardt slag på svenskekongen, som ble rasende og deretter sendte sin fremste anklager, den beryktede Jöran Persson, til Dalarö for å forhøre de svenske befalhavende. Viseadmiral Clas Fleming ble beordret av anklageren til å oppgi et par lister over skip som deltok under kampene og disse som ikke deltok med heder, det vist seg at 17 skip, deriblant «Elefanten», hadde deltatt i kampene mens 19 andre skip holdt seg unna. Persson var nidkjær i sitt arbeid, nesten alle befalhavende deriblant viseadmiralen selv ble kritisert. Flere ble dømt, deriblant til døden. Det som reddet disse fra galgen var det dramatiske behovet for sjøfolk under krigen.
Claes Fleming dro på nytt til sjøs, denne gang som admiral ombord på «Elefanten». Men svenskekongen stolte ikke på den nye admiralen man hadde utskjemte under anklagerprosessen, og beordret ham om å dele sitt ansvar med to andre admiraler. Dette triumviratet fungerte ikke, og en ny admiral den 12. august 1564 måtte overta kommandoen som flåtesjef utenfor Öland.
Forbannelsen
Nyhetene om tapet av det nye storskipet bare uker etter det kom i tjeneste for den svenske flåten, fulgt til rykter om hvordan en slik ulykke kunne være mulig. Gustav Vasa i 1531 innførte skatt på kirkeklokker som var gjort i bronse og kobber, i alle kirker og kapeller skulle den største klokken tars vekk og smeltes ned for å bringe viktige inntekter til statskassen. Dette statlige tvangstiltaket var upopulært for det svenske folket.
Disse ryktene skulle lede til en seig myte om at «Mars» hadde blitt senket som Guds straff for farens ugjerninger, ettersom årsaken til brannen på skipet skyldes en kanon som eksploderte. Det hviskes blant svenskene om at kanonen som forårsaket storskipets undergang, hadde blitt støpt av nedsmeltede kirkeklokker. Kirkebronsen har et for høyt tinninnhold opptil 25 %, uegnet for kanonstøping. Det vil gjør kanonene skjøre. Bruk av nedsmeltede kirkeklokker for kanonstøping var ikke enestående i 1500-tallet, ved to anledninger var kirkeklokker beslaglagt i Danmark for kanonfremstilling, i 1526 og 1565. Det finnes forskjellige bronsesammensetning for produksjon av bronsegjenstander, kanonbronse som også betegnes som kanonmetall, gjerne inneholder 8-11 % tinn i forholdet 9:1 mellom kobber og tinn. Klokkemetall inneholder som regel 20-22 % tinn og er ikke så sterk i sammenligning med kanonbronsen. Allikevel er det historiske dokumenter om bruk av klokkebronse for kanonstøping.
Navnet på kanonen som eksploderte om bord på «Mars» er sagt å være «apostel», en vanlig betegnelse på svære kanonstykker i 1500-tallet. Det danske motstykket som også kalles «apostler», var såkalte halve kartover med kaliber på 16 til 20 pund. Andre opplysninger mente dog det var en jernkanon som hadde eksplodert.
For ettertiden mente myten at skipet var under en forbannelse da det senket.
Makalös som vrak
Den 19. august 2011 ble nyheten om et vrakfunn på 75 meters dybde ved Ölands norra udde omlagt 10 nautiske mil (18.5 km) ute på havet, offentliggjorde av en dykkergruppe i samarbeid med myndighetene. Det ble deretter lagt ned dykke-, fiske- og ankringsforbud på funnstedet. Siden 1960-tallet hadde vrakletere deriblant Anders Franzén forsøkt å finne vraket etter «Mars» ved Ölands nordre ende. Først i sommeren 2011 ble et vrak oppdaget 10 nautiske mil (18.5 km) nord for Ölands nordre ende. Identifiseringen av vraket ved dette tidspunktet var ikke bekreftet, men undersøkelsene avslørte meget store dimensjoner på vraket og flere større kanoner. Beliggenheten av funnstedet, størrelsen på vraket og bronsekanonene indikerte at det trolig er «Mars» som har blitt oppdaget for første gang på 447 år. På en av bronsekanonene er et emblem med det svenske våpensymbolet etter huset Vasa, en risknippe, oppdaget. Undersøkelsene så langt har vist at store deler av vraket er stort sett intakt.
Det endelige beviset på vrakets identitet kom i november 2011 da krigshistorikeren Ingvar Sjöblom på Försvarshögskolan røpte under et radiointervju funn av stempler på bergede kanoner tatt fra vrakstedet. Stemplene på kanonene samsvarte med opplysninger om liknende stempler i skriftlige materiale fra begynnelsen på 1560-tallet. Kanonstøperiene på det europeiske kontinentet i flere århundrer produserte kanoner med lette identifiserte avskrifter og stempler som skulle vise tidspunktet når disse var ferdigstøpt og levert, hvorfra disse var kommet og heraldikk ofte ble brukt for å dokumentere våpenets tilhørighet. Den aktuelle kanonen som hadde blitt identifisert, var støpt av kanonmakeren Thomas Mattson i Stockholm den 1. mai 1564 og levert til «Mars» ifølge regnskapene av arklimesteren Esbjörn Staffansson. Den var en notslange på 20 punds kaliber med stykkvekt på 3 333 kg, det var to dokumenterte eksempler om bord på det svenske storskipet.
Vrakplassen hvor krigsskipet hviler har et gjennomsnittlig dybde på omtrent 72 meter ettersom det grunneste punktet er 66 meter, og det dypeste punktet på 75 meter. Det er varierte bunnforhold på vrakplassen, på babord side består materialet av grus, småstein og leire mens bunnen utenfor styrbord side består av siltsedimenter.
Den synlige og meste iøynefallende delen av skroget på vrakplassen, babordssiden, hadde skilte seg fra bunnseksjonen ved slaget og falt inn mot styrbord, med to rekker kanonporter og en meget velbevarte bordlegging som sluttet mot akterskipet som vist seg å være i bedre fatning enn resten av vraket. Babordssiden og styrbordssiden av akterskipet har ikke blitt deformert eller ødelagt, med tilgjengelige konstruksjonsdetaljer som gjør en beskrivelse av akterkastellet realistisk. Styrbordssiden hadde kollapset under nedfalte dekksnivåer og mindre løse vrakdeler, men deler av bordleggingen er fremdeles tilgjengelig på den forreste delen som dels reist seg over bunnen. Det hadde blitt mulig å studere konstruksjonselementer på innsiden av vraket og å komme fram til skipsartilleriet. Minst femti kanoner har blitt funnet utspredt på vrakplassen, noen av disse var massivt skadet som et resultat av eksplosjonen som senket krigsskipet.
Minst tre mynter ble funnet på stybordssiden ikke langt fra gangspillet ovenpå bjelkene som stakk ned i sedimentene. Det vist seg å være to sølvdaler og en klipping, på fremsiden av sølvdalene kan man lese avbildningen av kongen med krone, rikseple og sverd med hans valgspråk rundt seg - «Deus dat cui vult», som betyr «Gud gir den han vil». Sølvdalene var stemplet i 1563 for Erik XIV som fikk «Mars» bygd og sjøsatt.
Noter
<references Group="A" />
Raja Toumi
Raja Toumi (رجاء التومي; født 3. april 1978) er en tunisisk håndballspiller som spiller for det tunisiske landslaget. Fra oktober 2014 spiller hun for den tunisiske klubben Club Africain.
Hun har tidligere spilt for Nordstrand IF (2004–2006), Gjerpen Håndball (2006–2009) og Byåsen (2009–2014).
Per 5. desember 2015 hadde hun spilt 230 kamper og scoret 982 mål for det tunisiske landslaget.
Henry Johannessen
Henry Oliver Johannessen (født 12. desember 1923 i Glemmen, død 1. mars 2005 i Fredrikstad) var en norsk fotballspiller som var aktiv for Fredrikstad FK i årene 1946 til 1961.
Henry Johannessen kom fra Lisleby FK og debuterte for FFK våren 1946 og spilte på landslaget samme sommer mot.
Han spilte 139 kamper og scoret 96 mål i perioden 1948 til 1960 for FFK, noe som tilsvarer 0,7 mål per kamp.
På landslaget spilte han 14 A-landskamper for og scoret 7 mål totalt.
Henry Johannessen ble kjent langt utenfor landets grenser da Norge skulle spille landskamp mot i Rotterdam i juni 1950. Hele 65 000 fotballgale nederlendere og visstnok 150 nordmenn hadde betalt for å se kampen. Dette som skulle bli en enkel kamp for Nederland endte med tap 2-3 mot Norge, med to mål av Henry Johannessen. Henry gav Norge ledelsen 0-1, og han scoret det avgjørende målet på stillingen 2-2 med et knallhardt skudd oppe i vinkelen.
Etter denne kampen ble det et hysteri rundt Henry Johannessen, som ble tilbudt proffkontrakt av Fiorentina i 1951, og en sum på 150 000 kroner. Henry takket nei til kontrakten men fikk tilbudet på nytt i form av 180 000 kroner som var ekstremt mye penger på den tiden, med tanke på at en gjennomsnittlig industriarbeider tjente 3,48kr pr. time, ca. 7 000 kr i året. I tillegg ville han få egen leilighet i Italia for seg og forloveden Ingrid, en fast ukelønn på 1000 kr, bonuser for spilte kamper og mål. På nytt takket han nei til kontrakten.
Han ble spillende i Fredrikstad FK, og var med på å vinne to Norgesmesterskap og fem seriemesterskap.
Joe Lynn Turner
Han fikk sitt gjennombrudd da han erstattet Graham Bonnet som som vokalist i Rainbow i 1980. Han deltok på tre musikkalbum før bandet ble oppløst i 1984. Han ga så ut sin solodebut med albumet Rescue You. I 1988 ble han med Yngwie Malmsteen og deltok på et studioalbum, et konsertalbum og senere et samlealbum. Han forlot Yngwie Malmsteen i 1989 for å bli med Deep Purple. Han deltok på albumet Slaves and Masters, etter dette har han hovedsakelig konsentrert seg om sin solokarriere. Han har også vært studiomusiker for norske TNT og sang støttevokal på albumene Intuition (1989) og Realized Fantasies (1992). I 2011 var han vokalist på The Jan Erling Holberg Project ft. Joe Lynn Turners Sense of Time, som hadde en miniturnè i Norge samme sommer.
Lewis Henry Morgan
Lewis Henry Morgan (født 21. november 1818 i Rochester i staten New York i USA, død 17. desember 1881) var en amerikansk jurist som imidlertid var mest kjent som etnolog, antropolog og skribent, fremfor alt spesialisert på Amerikas indianere og menneskehetens utvikling.
Morgan var en av de første som seriøst interesserte seg for sitt hjemlands urbefolkning, og ble også opptatt som medlem av irokeserne. Hans etnografiske verk omfatter detaljerte studier av slektskapssystemer, og en enkel og strikt evolusjonistisk utviklingsmodell er menneskeligheten deles inn i tre større utviklingstrinn, «villskap» (Savagery), «barbari» (Barbarism) og «sivilisasjon» (Civilization), knyttet til konkrete tekniske landevinninger. Dette fremgikk av hans hovedverk, Ancient Society, Or: Researches in the lines of human progress from savagery through barbarism to civilisation, som utkom i 1877.
Moderne fagvitenskap ser på Morgans modell som feilaktig eller i det minste som ytterst forenklet både hva det gjelder den rene kategoriseringen, den enkle koblingen mellom teknikk og samfunn og den ensporede utviklingstanken, men den var på sin tid meget populær og influerte blant annet Marx' og Engels' tanker om «primitiv kommunisme» og menneskehetens utviklingsstadier.
Marita Petersens regjering
Marita Petersens regjering var Færøyenes regjering fra 24. april 1993 til 10. september 1994. Regjeringen var utgått av Javnaðarflokkurin, Tjóðveldisflokkurin og Sjálvstýrisflokkurin med Marita Petersen fra Javnaðarflokkurin som regjeringssjef. Petersen hadde allerede ledet et forretningsministerium fra 18. januar 1993. Petersens regjering mistet sitt parlamentariske grunnlag ved lagtingsvalget i juli 1994.
James Luceno
Han skrev også The Visual Dictionary of Star Wars, bokversjonen av Episode III, romanen Cloak of Deception og eboka Darth Maul: Saboteur.
Han er også forfatter av Web Warrior-serien og medforfatter av Robotech-serien (basert på tegnefilmserien med samme navn). Sammen med hans nære venn Brian Daley skrev han bøkene under psevdonymet Jack McKinney.
Han skrev også bokversjonene av The Shadow og The Mask of Zorro. Hans siste bøker innenfor Star Wars-universet er Labyrinth of Evil og Dark Lord: The Rise of Darth Vader.
Han lever i dag i Annapolis i Maryland sammen med sin kone og to barn, Jake og Carlos Luceno.
Arkitekturåret 1145
Dødsfall
…
Tomorrow
«Tomorrow» er en sang av Paul McCartney og hans gruppe Wings. Sangen ble først utgitt på albumet Wild Life fra 1971.
Sangen er også inkludert på Wingspan: Hits and History, et samlealbum fra Wings-perioden til Paul McCartney.
Tore Littmarck
Tore Littmarck (født 23. januar 1921, død 3. desember 2007) var en svensk prest, salmedikter og komponist.
Littmarck begynte yrkeskarrieren sin som speiderkonsulent for KFUM i Sverige. Han ble senere generalsekretær for Sveriges KFUM, fra 1964 til 1970, og var engasjert internasjonalt i bevegelsen. Fra 1970 og fram til han ble pensjonist i 1986 var han kyrkoherde i Gamla Uppsala kirke. Han var engasjert i økumenikk, og var sekretær for Svenska ekumeniska nämnden på slutten av 1980-tallet. I denne perioden var han også redaktør for boken Ekumeniken i praktiken. Han skrev flere bøker og holdt radioandakter. Han var også kjent fra et TV-program på 1960-tallet der ungdom sang hans viser.
I Svenska kyrkan sin salmebok fra 1986 er han representert med tre salmer og en i et senere tillegg. Han er også med i Den norske kirkes tre siste salmebøker; Norsk Salmebok (1985), Salmer 1997 og Norsk salmebok 2013.
Trial by Fire/Live in Leningrad
Trial by Fire/Live in Leningrad er det første konsertalbumet som soloartist til gitaristen Yngwie Malmsteen.
Albumet ble utgitt av Polydor Records 17. oktober 1989, og ble innspilt i Leningrad (idag St. Petersburg) samme år.
Donetsk oblast
Donetsk oblast (ukrainsk: Донецька область) er en oblast (provins) øst i Ukraina. Hovedstaden heter Donetsk. Historisk sett har provinsen utgjort mesteparten av Donbas-området. Provinsen har et areal på 26 500 km².
Donetsk er den mest folkerike provinsen i Ukraina, med 4,7 millioner innbyggere (5. januar 2004). Dette skyldes noen store industribyer samt urbane områder rundt disse byene. Provinsen har mye tungindustri, blant annet kullgruver samt jern- og stålverk.
Myndighetene i Donetsk truet med at dersom Viktor Jusjtsjenko vant presidentvalget i Ukraina i 2004, ville man holde folkeavstemning om Donetsk skal erklære seg som en uavhengig provins i Ukraina. Denne folkeavstemningen ble senere avlyst.
Utbryterrepublikken
Donetsk oblast og Luhansk oblast har siden 2014 vært delvis kontrollert av russisk-kontrollert milits. Delelinjen gikk midt gjennom de to regionene med byene Donetsk og Luhansk på opprørernes side av linjen, mens blant annet Kramatorsk og Mariupol var kontrollert av ukrainske myndigheter frem til våren 2022. Folkerepublikken Donetsk og Folkerepublikken Lugansk ble erklært i 2014. Utbryteren har vært støttet av Russland og kontakten med øvrige Ukraina er stengt av en frontlinje. Russiske myndigheter anså til februar 2022 disse to områdene som del av Ukraina. Viktor Janukovitsj, som ble avsatt i 2014, er fra Donetsk-området. Kramatorsk har siden fungert som hovedstad for den delen av Donetsk oblast som er under kontroll av ukrainske sentralmyndigheter. Russiske styrker har uoffisielt vært til stede i området siden 2014. Det har vært uklart om striden i Øst-Ukraina skal defineres som borgerkrig eller som krig med Russland.
Enhanced Messaging Service
Enhanced Messaging Service, EMS, er en utvidelse av SMS-standarden. Mobiler med EMS-støtte har mulighet til å sette inn enkle bilder i svart/hvitt og monotone ringetoner i SMS-meldinger. Standarden er støttet av de fleste mobilprodusenter med unntak av Nokia, som har sin egen standard. Da MMS gir bedre mulighet til å sende fargebilder og polyfone ringetoner, har ikke EMS-meldinger blitt spesielt vanlig.
Ikonotekst
Ikonotekst er et litteraturteoretisk samlebegrep som betegner samspillet mellom ordene (verbalteksten) og bildene (illustrasjonene) i ei bildebok. Ikonoteksten danner det helhetlige inntrykket på oppslaget og den «egentlige» teksten i bildeboka.
Begrepet ble første gang brukt av den svenske litteraturforskeren Kristin Hallberg i artikkelen Litteraturvetenskapen och bilderboksforskningen fra 1982.
Gourmet
En gourmet er en person som både setter pris på og har god greie på fin, utsøkt mat og vin. Begrepet har sin opprinnelse I den gammelfranske yrkesbetegnelsen «gormet» (vinhandlermedhjelper eller vinsmaker).
Å bli betegnet som gourmet kan være en kompliment, men ordet har også negative konnotasjoner I retning elitisme og snobberi.
Det nærliggende begrepet gourmand, har i sin opprinnelse samme meningsinnhold, men innebærer at vedkommende først og fremst legger vekt på å konsumere store mengder mat og vin, og altså er en storspiser eller en fråtser.
På tysk brukes ordet Feinschmecker synonymt med det franske gourmet.
Yao Lee
Yao Lee (kinesisk: 姚莉, pinyin: Yáo Lì, født 姚秀雲 Yáo Xiùyún, født 19. juli 1922 i Shanghai i Kina, død 19. juli 2019 i Hongkong), også kjent som Yiu Lei og Miss Hue Lee, var en kinesisk sangerinne fra 1930- til 1970-årene og søster til Yao Min. I 1940-årene ble hun en av de syv store sangstjerner.
Hun begynte å opptre på radio i Shanghai 13 år gammel, og fikk platekontrakt med et studio i Hongkong. Etter den kommunistiske maktovertagelse i 1949 ble hennes type populærmusikk ansett som suspekt i Folkerepublikken Kina og Yao flyktet til Hongkong i 1950 og fortsatte sin sangerkarriere der. Det ble laget over 400 grammofoninnspillinger med henne.
Hun døde den 19. juli 2019, 96 år gammel.
Mumbo
«Mumbo» er en sang av Paul McCartney og hans band Wings. Sangen ble først utgitt på albumet Wild Life fra 1971.
Birmingham (andre betydninger)
Birmingham kan vise til:
Kerim Kerimov
Kerim Alijevitsj Kerimov (aserbajdsjansk: Kərim Əli oğlu Kərimov, russisk: Керим Алиевич Керимов, født 14. november 1917 i Baku, Aserbajdsjan, død 29. mars 2003 i Moskva, Russland) var en aserbajdsjansk-sovjetisk/russisk generalløytnant, fly- og romtekniker og en kjent rakettforsker. Han var også en av grunnleggerne av den sovjetiske romindustrien og var i mange år en sentral skikkelse i Sovjetunionens romprogram.
Til tross for sin fremtredende rolle ble hans identitet holdt hemmelig for offentligheten det meste av hans karriere. Han var en av de ledende arkitektene baks mange av Sovjetunionens suksesser som sjokkerte verden fra slutten av 1950-tallet – fra oppskytingen av den første satellitten Sputnik 1 i 1957, den første bemannede romferden, Jurij Gagarins 108 minutter lange tur rundt kloden ombord i Vostok 1 i 1961, til den første helautomatiske dokkingen av Kosmos 186 og 188 i 1967 og de første romstasjonene Saljut- og Mir-serien fra 1971 til 1991.
Keiserriket Vietnam
Keiserriket Vietnam (vietnamesisk: Đế quốc Việt Nam eller Việt Nam Đế quốc) var en kortvarig marionettstat under keiserriket Japan, som styrte over hele dagens Vietnam fra 11. mars 1945 til 23. august samme år. Bảo Đại fra Nguyễn-dynastiet var landets keiser, mens Trần Trọng Kim var statsminister.
I 1940 hadde Japan invadert Fransk Indokina, men etter korte stridigheter mellom japanske og franske styrker, samarbeidet de japanske okkupantene med de franske kolonimyndighetene. I 1945 igangsatte Japan et kupp mot disse myndighetene, og presset så sine vietnamesiske allierte til å erklære landet uavhengig i det som ble keiserriket Vietnam.
Etter Japans nederlag i andre verdenskrig erklærte Hồ Chí Minh, lederen for den kommunistiske gruppa Viet Minh, landet uavhengig, men først etter en langvarig krig mot franske styrker med allierte ble Việt Nam uavhengig, og delt i to mellom det kommunistiske Nord-Vietnam og det provestlige Sør-Vietnam.
Nyborg
Nyborg er en by på Fyn med et innbyggertall på 16,528 (2014). Byen ligger ved Storebælt og er forbundet med Sjælland via Storebæltsbroen. Nordens eldste kongeborg i stein, fra 1170, ligger i byen. Byen fikk sitt navn da borgen var ny, tilsvarende f.eks. Newcastle upon Tyne.
Fra 1183 til 1413 var byen samlingssted for Danehoffet, som var landets lovgivende og dømmende forsamling. Den regnes derfor som Danmarks hovedstad i denne perioden. Erik Klipping utstedte den første danske håndfestning i Nyborg, og etter hans død ble morderne lyst fredløse der. Christian II ble født på Nyborg slott.
Det meste av eldre bygninger gikk tapt under en stor bybrann omkring år 1800.
I 1939 ble Nyborg Voldspil, Danmarks eldste friluftsteater, startet gjennom et samarbeid mellom ungdomsforeningene i Nyborg.
Likud
Likud (hebraisk:, «konsolidering») er et konservativt politisk parti i Israel. Partiet ble etablert i 1973 som en allianse mellom flere høyreorienterte og liberale partier, og ble omdannet til et politisk parti i 1988. Likuds seier i valget i 1977 var et stort vendepunkt for landets politiske historie, som den første gangen venstresiden mistet makten. Skjønt Likud hadde makten i landet store deler av 1980-årene, har de kun vunnet ett Knesset-valg siden 1992, selv om deres kandidat Benjamin Netanyahu ble valgt til Israels statsminister i 1996. Etter brakseier under valget i 2003 fikk de en stor splittelse i 2005, og Likud-lederen Ariel Sharon forlot partiet for å danne det nye Kadima-partiet. Dermed falt Likud ned til fjerdeplass under valget som kom året etter, men ble nest største parti igjen i 2009. Netanyahu har igjen vært statsminister siden 2009.
Fremtredende medlemmer
Aktive:
Tidligere (døde, pensjonerte, eller forlatt Likud):
Johnny Weissmuller
Johnny Weissmuller (født Johann Peter Weißmüller 2. juni 1904 i Freidorf i kongedømmet Ungarn i Østerrike-Ungarn, død 20. januar 1984 i Acapulco i Mexico) var en amerikansk skuespiller og svømmer.
Svømmer
Weissmuller var en av verdens beste svømmere i 1920-årene. Han revolusjonerte crawl-disiplinen, idet han lå høyere i vannet enn svømmerne ellers gjorde. Han vant blant annet fem gullmedaljer i OL og satte 67 verdensrekorder i løpet av karrieren. Han deltok også på det amerikanske vannpololaget som oppnådde bronsemedalje i OL 1924.
Etter svømmekarrieren ble i 1929 undertøysmodell og reiste landet rundt med svømmeshows, hvor han skrev autografer og var med i talkshows, alt imens han reklamerte for undertøyet.
Tarzan-skuespiller
Sener samme året gikk han til filmen. Weissmullers første film var i replikkløse rollen som Adam i filmen Glorifying the American Girl. Han fremstod bare med et fikenblad mens han bar skuespillerinnen Mary Eaton over skuldrene. Dette ble lagt merke til av Cyril Hume, som tenkte seg at han kunne passe som Tarzan. Så spilte han Tarzan i tolv spillefilmer. Da han i 1932 spilte hovedrollen i Tarzan the Ape Man, ble han et kjent navn. Andre skuespillere spilte også Tarzan, men Weissmuller er den best kjente av dem.
Da hans fysikk ikke lenger passet til rollens krav, byttet han rollen som Tarzan til Jungle Jim, som han spilte tretten ganger.
Han har fått en stjerne på Hollywood Walk of Fame.
Familieliv
Weissmuller var gift fem ganger. Først med klubb-sangeren Bobbe Arnst (gift fra 1931 – skilt i 1933), og for andre gang med skuespillerinnen Lupe Vélez (gift 1933 – skilt i 1939). Hans tredje ekteskap var med Beryl Scott (gift 1939 – skilt 1948), og han var gift med Allene Gates (gift i 1948 og skilt i 1962), og hans siste ekteskap var med Maria Baumann, gift i 1963 og frem til han døde i 1984.
Med sin tredje kone, Beryl, fikk han tre barn, Johnny Weissmuller Junior (født 23. september 1940 – døde i juli 2006), Wendy Anne Weissmuller (født 1. juni 1942), og Heidi Elizabeth Weissmuller (født 31. juli 1944 – død 19. november 1962). I 1974 brakk Weissmuller både hofte og ben, noe som markerte begynnelsen på en sviktende helse. På sykehuset fikk han vite at, til tross for hans styrke og livslange daglige trenings-regime med svømming og trening, han hadde et alvorlig hjerteproblem. I 1977 ble Weissmuller rammet av en rekke slag. I 1979 var han innlagt ved Motion Picture & Television Country House og Hospital i Woodland Hills, California i flere uker. Deretter flyttet han sammen med sin siste kone, Maria, til Acapulco i Mexico, hvor hans siste Tarzan-film var spilt inn i 1948.
Død
Den 20. januar 1984 døde Weissmuller av lungeødem i en alder av 79 år. Han ble gravlagt i Acapulco ved Valley of the Light Cemetery. Samtidig som hans kiste ble senket ned i jorden ble et opptak fra hans berømte Tarzan-brøl spilt tre ganger, etter hans eget ønske.
John Ditlev-Simonsen
Ditlev-Simonsen vant en olympisk sølvmedalje i seiling under OL 1936 i Berlin. Han var med på den norske båten «Silija» som kom på andreplass i 8-metersklassen bak den italienske båten «Italia». Seilingene ble avviklet utenfor Kiel i perioden 4. til 12. august 1936. Mannskapet på «Silija» besto av John Ditlev-Simonsen, Olaf Ditlev-Simonsen, Nordahl Wallem, Hans Struksnæs, Lauritz Schmidt og Jacob Tullin Thams.
Han var også en framgangsrik bandyspiller med to norgesmesterskap for Ready (1918 og 1925).
John Ditlev-Simonsen var sønn av skipsreder Olaf Ditlev-Simonsen, og bror av Halfdan, Olaf, Aage og Sverre Ditlev-Simonsen, som alle var forretningsmenn og idrettsutøvere. Selv arbeidet han blant annet med forsikring, men hadde sine største interesser innen litteratur og dramatikk. Han skrev flere skuespill, deriblant en dramatisering av Jobs bok, som vennen Claes Gill i 1952 satte opp på Rogalands teater.
Villaen han fikk oppført i 1937 på Ullern i Oslo, «Villa Ditlev-Simonsen», regnes som et av de fremste eksemplene på funkisarkitektur i Norge.
Geir Stian Ulstein
Geir Stian Orsten Ulstein (født 22. august 1982 på Reinsvoll) er en norsk forfatter. Ulstein har mastergrad i historie fra Universitetet i Oslo.
Ulstein er barnebarn av legen og krigsfangen Torvald Ulstein og debuterte høsten 2007 med romanen Piggtrådroser. Torvald Ulstein ble arrestert i 1943 sammen med andre norske studenter og sendt i fangenskap til Tyskland. Hele livet var han taus om opplevelsene, inntil helt på slutten hvor han fortalte om sine opplevelser. Bestefaren skrev tre manuskripter da han kom tilbake til Norge, ett av dem sammen med medfangen Anker Thorsrud. De ble lagt vekk og lå bortgjemt i 50 år inntil han fortalte barnebarnet om dem.
Han ga ut sine to første romaner under navnet Geir Stian Orsten Ulstein.
Amy Lee
Amy Lynn Lee Hartzler (født 13. desember i 1981 i Riverside i California) er en amerikansk sangerinne, som står for bandet Evanescences låter, vokal og piano.
László Rajcsányi
László Rajcsányi (født 16. februar 1907 i Budapest, død 5. september 1992 i Budapest) var en ungarsk fekter som deltok under de olympiske leker 1936 i Berlin, 1948 i London og 1952.
Amy Lee
Ben Moody oppdaget Amy på en sommerleir i 1994 hvor Amy fremførte noen få linjer av Meatloafs «I'd Do Anything For Love»' på pianoet, resten av hva som hendte er historie. Amy er for øyeblikket en av de mest populære og ettertraktede stemmene innen musikkbransjen.
László Rajcsányi
Berczelly ble olympisk mester i fekting under Sommer-OL 1936 i Berlin. Han var med på det ungarske laget som vant lagkonkurransen i sabel. De andre på laget var Endre Kabos, Aladár Gerevich, Pál Kovács, Tibor Berczelly og Imre Rajczi.
Amy Lee
Biografi
Lee er født 13. desember 1981. Hun er datter av John Lee, en DJ og TV-personlighet og Sara Cargill. Hun har en yngre bror, Robbie, og to søstre, Carrie og Lori. Hun hadde en tredje søster også, men hun døde i 1987, i en alder av tre år, av uforklart sykdom. Sangene "Hello" og "Like you" er dedikert til søsteren.
6 Mai 2007 giftet Lee seg med terapeuten Josh Hartzler (født i 1978). Bryllupsreisen gikk til Bahamas.
Out of the Shadows
I 2005 ble Amy talskvinne for Epilepsiforbundet og lanserte en kampanje kalt Out of the Shadows. Poenget er å hjelpe å spre viten om epilepsi for å unngå diskriminering. Denne kampanjen er spesielt viktig for Amy og hennes familie fordi hennes yngre bror, Robbie, har epilepsi.
Andre utgivelser
I 2000 sang Amy gjestevokaler på David Hodges' sanger «Breathe» og «Fall Into You». Hun gjorde backup vokaler på Big Dismals sang «Missing You» på deres 2003 debut CD, ''Believe.
Amy gjorde også noen vokaler på Underworld soundtracket i 2003, men etter noen problemer med plateselskapet sitt ble stemmen hennes aldri brukt. Allikevel kan Amys navn finnes i kreditten.
Amy deltar på Seethers sang «Broken». Denne sangen ble utgitt som singel i 2004 og kan finnes på The Punisher soundtrack CD og på Seethers Disclaimer II album.
Bertalan Papp
Bertalan Papp (født 7. september 1913 i Tiszacsege, død 8. august 1992 i Budapest) var en ungarsk fekter som deltok under de olympiske leker 1948 i London og 1952 i Helsingfors.
Papp ble olympisk mester i fekting under Sommer-OL 1948 i London. Han var med på det ungarske laget som vant lagkonkurransen i sabel. De andre på laget var Aladár Gerevich, Pál Kovács, Tibor Berczelly, László Rajcsányi og Rudolf Kárpáti.
Pediatrisk forskningsinstitutt
Pediatrisk forskningsinstitutt (PFI) er et norsk forskningsinstitutt ved Oslo universitetssykehus, Rikshospitalet og Universitetet i Oslo.
Fra etableringen var instituttet en del av Barneklinikken ved Rikshospitalet; etter sykehusfusjonen og flere omorganiseringer inngår det i den sammenslåtte Barne- og ungdomsklinikken ved Oslo universitetssykehus. Instituttet er også en del av Det medisinske fakultet ved Universitetet i Oslo og inngår i Institutt for klinisk medisin, Fakultetsdivisjon Rikshospitalet.
Det er Norges eneste institutt for forskning på barns somatiske helse. I de første årene stod forskning på hematologi sentralt, og senere har det vært forsket på metabolske sykdommer, barnekreft og skadelige effekter av bilirubin. Fra 1990-årene har hovedfokuset i instituttets forskning vært på effekten av reoksygenering etter en periode med oksygenmangel, særlig i nyfødtperioden, og forskningen ved instituttet har vært sentral i å få endret praksis for gjenopplivning av nyfødte internasjonalt.
Osloskjelvet
Osloskjelvet var et jordskjelv som inntraff søndag 23. oktober 1904 klokka 11.27.
Beskrivelse
Skjelvet ble i størst grad følt i den sørlige delen av Oslofjorden, i området mellom Moss, Halden og Tønsberg, men var også svært merkbart i Oslo, der det blant annet gjorde betydelig skade på Johannes kirke. Med en styrke på 5,4 på Richters skala var dette det nest kraftigste jordskjelvet i Norge inntil jordskjelvet på Svalbard den 21. februar 2008.
Jordskjelvet hadde trolig episenter i Skagerrak, rundt halvannen mil fra både Færder i Vestfold, Akerøya i Østfold og Nordkoster i Strömstad. Det kunne føles så langt unna som i Namsos, Pommern (i dagens Polen), Baltikum og Helsingfors. Skjelvet inntraff midt under gudstjenesten, og det oppsto panikk i mange kirker rundt Oslofjorden, i Sverige og i Aalborg i Danmark, men ingen mennesker omkom.
Johannes kirke i Oslo, som sto på et dårlig fundament og hadde sprekkdannelser alt før jordskjelvet inntraff, ble så mye skadet av skjelvet at den ble stengt og senere revet. Idd kirke ved Halden ble også sterkt skadet, men den kunne repareres. I Oslo ble dessuten Olaf Norlis bokhandel i Universitetsgata skadet.
Skjelvet er det sterkeste som har rammet Sverige i moderne tid. Seismografen i Uppsala, som var installert tidligere samme år som den første i Skandinavia, ble så hardt skaket at pendelen hoppet ut av ledd og seismografen ikke kunne måle skjelvet. Det ble imidlertid målt av seismografene i blant annet Dorpat (Tartu), Leipzig, Göttingen, Hamburg og Edinburgh. Mange skorsteiner falt sammen, mindre ras ble utløst, og tsunamier oppsto både på den svenske vestkysten og i Vänern og andre innsjøer. To steder ble usikrede jernbanevogner satt i bevegelse, dog uten at de forårsaket noen ulykker.
Nakskov
Nakskov er Lollands største by og kjøpstad, med 12.546 indbyggere per 1. januar 2021. Den ligger innerst i Nakskov Fjord på vestkysten av øya i Lolland kommune, Region Sjælland.
Tidligere var Nakskov kjent for sine mange skipsverft. På slutten av 1800-tallet etablerte den lokale forretningsmannen H. N. Andersen sjøtransportselskapet ØK (Østasiatisk Kompagni), som ble et verdensomspennende foretak. Nakskov er fortsatt en sjøfartsby, men har også mye industrivirksomhet. Blant annet ble havregrynsfabrikken OTA anlagt her; fabrikken eies idag av Nakskov Mill Foods. Også Nakskov Sukkerfabrik er en stor arbeidsgiver. Blant byens moderne, høyteknologiske virksomheter finner man Ortofon, Alfa Laval og MHI Vestas Offshore Vind. Tradisjonelt har Lolland-Falster vært Danmarks ubetinget største sukkerproduksjonsområde, ettersom det er svært gode forhold for dyrkning av sukkerroer i området. I dag kan man studere historien om egnens sukkerproduksjon på Danmarks Sukkermuseum, som åpnet dørene i Nakskov i 1999.
Selv om industrivirksomheten har vært og er viktig for byen, kan man fortsatt oppleve Nakskovs historie gjennom en rundtur i bykjernen. Flere av de gamle bygningene er bevart; det finnes blant annet eksempler på bindingsverkhus, gamle pakkhus og kjøpmannsgårder. De små gatene og stredene som løper på kryss og tvers gjennom byen påminner om byens røtter tilbake i middelalderen. Byens største kirke, Sankt Nikolai Kirke, ble oppført i begynnelsen av 1200-tallet. Det gamle kornlageret Dronningens Pakhus er fra år 1600, kjøpmannsgården Theisens Gård er fra 1786, og Det Gamle Apotek stod ferdig i 1645, og fikk et påbygg i barokkstil i 1777. I dag holder Nakskov Turistbureau til i Det Gamle Apotek. Foruten Sukkermuseet finnes det flere andre museer i Nakskov, der man kan lære om Nakskovs og Lollands historie.
Browning BDA
Browning BDA (Browning Double Action) er en halvautomatisk pistol ifra Belgia
Historie
Pistolen ble utviklet tidlig på 80-tallet hos belgiske Fabrique Nationale. Den ble introdusert i 1983 for å være med å konkurrere om kontrakten på nytt sidevåpen hos US Army. Pistolen tapte mot Beretta 92, men det finske forsvar adopterte pistolen som «9.00 PIST 80» og «9.00 PIST 80-91».
Design
Pistolen har dobbeltradet magasin med kapasitet for 14 patroner. Utløserbryteren for magasinet kan vendes for høyre og venstrehånds bruk. Den leveres med faste sikter, og nattsikter kan leveres som ekstrautstyr. Pistolen er kamret for 9 x 19 mm Luger ammunisjon, men er også tilgjengelig i 9 x 21 mm IMI i de land der våpen i 9 x 19 mm Luger er forbudt.
Martine Lervik
Martine Lervik (født 13. juni 1984) er en håndballspiller for Gjerpen Håndball.
Markedsrespons
Markedsrespons er den virkningen et etablerings-, lanserings- eller markedsføringstiltak har for bedriften. Markedsanalyse er et fagområde som omhandler markedsplanlegging og markedsføringsaktiviteter. Markedstiltak gjennomføres også med enklere midler som messedeltakelse, reklame og personlig salg uten omfattende innsats i markedsplanleggingen.
Hi Hi Hi
«Hi, Hi, Hi» var en energisk singel utgitt i 1972 av Paul McCartney og gruppa Wings. Sangen ble bannlyst for spilling i BBC grunnet dens «antydende» lyrikk.
Den spesifikke seksuelle referansen som BBC merket seg var etter sigende tekstlinjen «get you ready for my body gun». McCartney har siden sagt at den korrekte tekstlinjen var «get you ready for my polygon», ment som et abstrakt bilde. Uansett antok BBC at tittelfrasen «We're gonna get hi, hi, hi» var en referanse til narkotika. Sangen ble favoritt på Wings’ konserter. Singelens B-side, «C Moon» var en tidlig faux ska-melodi. «Hi Hi Hi» ble bannet av blant andre BBC. Dette førte til at «C Moon» ofte ble spilt i stedet slik at også den ble en stor hit.